devlab-oy/pupesoft — Issue #124: Omia muutoksiamme Pupesoftiin
Author: akirjavainen
Created: 2011-12-26 12:46:11+00:00
State: open

Laitan näitä omia muokkauksiamme tätä kautta, koska niitä ei mielestäni kannata laittaa suoraan pull requestina. Osa muutoksista on niin pikaisia kiireessä tehtyjä "hackeja" (esim. ALV-laskennat), että niitä ei sellaisenaan kannata siirtää Pupesoftin koodiin muille käyttäjille ja jotkin muutokset puolestaan vaativat toisen lisäosan, kuten jscalendar-palikan (GPL-lisensoitu ykkösversio, ei maksullinen v2, tämä myös liitettynä).

Voisin kirjoittaa teitä kiinnostavista ominaisuuksista sellaiset versiot, että ne voisi lisätä suoraan Pupesoftin koodiin (esim. ALV-laskennat oikein, EI kiinteillä kertoimilla ja lisätä Yhtiön parametreihin asetusvaihtoehtoja). Jos jaksatte kahlata tämän ylipitkän viestin läpi, niin katsokaa josko jostain muutoksestamme olisi hyötyä myös muille asiakkaillenne. Tällaisilla muutoksilla Pupesoft on ollut erinomainen ohjelma 11 puualan yrityksen ryhmittymälle täällä Hämeessä.

Muutetut tiedostot löytyvät täältä, muutokset listattuna alla:
https://github.com/akirjavainen/pupesoft/downloads

Koodeista kaikki muutetut kohdat löytyvät hakemalla tiedostoista "MODIFIED"-sanaa. Olen käyttänyt Pupesoftin päivittämisessä diff/patch-ohjelmia ja näin merkkaamalla omat muutokset, on ne ollut helppo siirtää aina Pupesoftin muuttuneeseen, "viralliseen" koodiin uudestaan, suht' automaattisesti. Samasta syystä myöskin jotkin rivit ovat niin ylipitkiä, koska omista muutoksista on tällöin ollut helpompi pitää rivitasolla kirjaa.

otsik.inc
1) Myyntitilauksen otsikossa näkyy tilausnumero ($kukarow[kesken])
2) $apu_rahdinmaksaja oletuksena K (lähettäjä), tälle emme ole löytäneet asetusta Yhtiön parametreistä, tms. joten muutimme koodiin
3) JavaScript-koodi kalenterin "paljastamiseen" onClick-funktiolla toimitusaika-bokseja klikattaessa (onko lasku-taulun toimvko-sarake muuten tarkoituksella char-pituutta 1, vai eikö siihen ole tarkoitus merkata kaksinumeroisia viikkonumeroita?), kalenterista voi sitten klikata toimituspäivän ja se tulee automaattisesti kyseisiin bokseihin

syotarivi.inc
1) Veroton hinta-boksin lisäksi Verollinen hinta-boksi, johon syötetystä hinnasta JavaScript-koodi laskee verottoman hinnan Veroton hinta-boksiin. Tämä nopeuttaa hintojen syöttämistä merkittävästi silloin kun hinnastot ovat ALV:illisia. Ainoa ongelma muita yrityksiä ajatellen tässä koodissa on se, että se laskee kiinteällä ALV 23 %:lla, koska oma yrityksemme käyttää ainoastaan tätä ALV:ia.
2) kpl-boksin pilkun automaattinen korvaus pisteellä (JavaScript). Tosin tämä ei taida enää olla edes pakollinen, Pupe tarkistanee syötteen ennen kantaan laittamista joka tapauksessa ja korvaa pilkut pisteellä?
3) Tuotevalikoima-popup. Popup-ikkunasta pääsee valitsemaan tuotteen ryhmittäin ja jopa hakemaan tuotenumerolla/-nimellä. Tämä popup-ikkunan koodi on erillinen tiedosto "tuotteet.php". Popup-ikkuna syöttää tuotetiedot JavaScript-koodilla (nimitys, tuoteno, hinta, ale1, jne.) Pupesoftin tilausmuokkaukseen oikeisiin bokseihin.

tilaus_myynti.php
1) jscalendar-palikan käyttämiseen tarvittava koodi tiedoston alussa.

tulosta_lahete.inc
1) ALV 23 %-hinnat ja summat tilausvahvistuksen lopussa. Emme ole löytäneet Pupesoftista asetusta esim. Yhtiön parametreistä, joten lisäsimme sen itse suoraan kooditasolla.

tulosta_lasku.inc
1) Tilausnumero ja laskun numero myös paperin alalaitaan. Tämä kirjanpidon seurannan vuoksi. Onneksi Pupesoft linkittää tilaus- ja laskunumerot kannassa toisiinsa, toisin kuin esim. Visman Nova. Muuten toiminto ei olisi edes mahdollinen.
2) Laskun tulostus 3 kpl automaattisesti ("Toimita ja laskuta"). Emme löytäneet Yhtiön parametreistä kohtaa, josta kopiomäärän voisi asettaa laskun tulostukselle, joten muokkasimme "pikahackillä" suoraan koodiin triplaamalla exec-rivin.
3) "Erikoisale" muutettu nimelle "Sopimusalennus". Tämä liittyy Keskon vaatimuksiin laskun sisällöstä ketjualennukselle.

tulosta_tarjous.inc
1) Toimitusajan tilalla asiakasnumero. Asiakasnumero kun ei oletuksena näy tarjouksessa.
2) ALV 23 %-hinnat ja summat sivun lopussa. Emme ole löytäneet Pupesoftista asetusta esim. Yhtiön parametreistä, joten lisäsimme sen itse suoraan kooditasolta.

Olemme lisänneet paljon muutakin koodia, mutta muu koodi liittyy enemmän omaan tuotannonohjausjärjestelmäämme ja olisi hyödytöntä muille käyttäjille. Seuraavaksi on vuorossa kokeilu, josko Pupesoft toimisi yhteen Kantapankin verkkopankin kanssa. Ovat luvanneet meille ilmaiset testi-PATU:t ja Samlink on myös kiinnostunut asiasta. Ilmoittelen tästä sitten miten kävi.